 Qaar ka mid ah Dhalinyaradii u codaysay Madaxweyne Muuse Biixi ee sida weyn ugu ololaysay wakhtigii Doorashada Madaxtooyadda ee Dhamaadkii sanadkii hore ayaa qayb ka ahaa doodan Baraha bulshada lagu qaadaa dhigay ee ku saabsanayd kolonyaddii Gaadiidka ahayd ee uu Madaxweyne Muuse Biixi Safarka ugu baxay Gobolada Awdal iyo Gabiley ee uu kaga soo qayb galay Munaasibadii loo qabtay Ardaydii ka qalin jabisay Jaamacadda Camuud ee Magaalada Boorama,waxaanay doodaasi markii dambe isku rogtay inay dhalinyartaasi isku waafaqaan inaanay Waxna sidii ay rabeen u socon, islamarkaana uu Madaxweyne Muuse Biixi ka leexday wixii ay bulshadii u codaysay ka filaysay,Waxa ay si weyn ugu dul istaageen inaanay marnaba ka filayn Madaxweyne Muuse Biixi inuu Xisaab laaan dalka ku hogaamiyo iyo in Gaadiid qiimahoodu intaasi yahay,oo shidaalka ay isticmaalaanna laga dharagsan yahay uu isdaba galiyo waliba uu sawiradooda Bulshadda u soo bandhigo. 